 ร้านอาหารญี่ปุ่นร้านเก่าแก่คู่บุญคนไทยอีกร้าน ที่มีทั้งเมนู a la carteหลากหลายให้เลือก
set menu, lunch set ที่มีซุป สลัด ของหวาน มาแบบครบๆ ในราคาถูก เพียงไม่กี่ร้อยก็อิ่มได้

 รสชาติกับคุณภาพวัตถุดิบก็ตามราคาครับ ถือว่าคุ้มค่าคุ้มราคา กินกันได้ทุกเพศทุกวัย
ชอบสั่งยำแบบไทยๆ ยำสลัดปูอัด ยำปลาดิบต่างๆ ถ้าคิดไม่ออกก็สั่งเบนโตะ ข้าวกล่องรวม ได้กินหลายอย่างดี แต่มักจะมาแบบเย็นๆชืดๆ

 มีจัด promotionอยู่เรื่อยๆครับ ขอติตรงนี้นิดนึง เพราะเจอโปรแย่ๆประจำ พนักงานก็ไม่ค่อยบอก บางทีสั่งไปจนจะอิ่มแล้วค่อยบอก พอจะใช้สิทธิก็บอกว่าต้องสั่งกินที่ร้าน สั่งกลับไม่ได้ ใช้สิทธิชาเขียวฟรีก็ได้ตอนคิดเงิน

 บริการสาขานี้เจอดีมั่ง แย่มั่ง แล้วแต่ดวงครับ คนไม่เยอะเท่าไหร่ อาหารไม่ช้า โดยรวมแล้วพอใช้ได้ครับ ถือว่าได้มาตรฐานฟูจิ